פסטיבל ריקודי חדר 29 | **ROOM DANCES FESTIVEL**

**זעזועים, גלים, תהודות**

**שלושה סופי שבוע בחודש דצמבר בתל אביב ובירושלים**

**- Vexations - 14/12**

**אירוע פתיחה, אולם ורדה, להקת מחול בת שבע, מרכז סוזן דלל**

**20-22/12 תכניות א', ב',ג' וכנס, בתיאטרון התיבה בתל אביב**

**26-29/12 תכניות א', ב' ו-ג', אולם ליאו מודל, מרכז ז'רר בכר, ירושלים**

פסטיבל ריקודי חדר- פסטיבל המחול הקאמרי היחיד בישראל, יציג השנה בפעם ה-29 וכותרתו: **זעזועים, גלים, תהודות**. הפסטיבל יתקיים במשך שלושה סופי שבוע בתל אביב ובירושלים.

פסטיבל ריקודי החדר הינו הרפתקה לעבר הלא נודע מלווה אותנו כל הדרך. עשיית אמנות שאינה נגמרת. אנו מבקשים את הקשר לזולת שבתוכנו ולזה שסביבנו. ריקוד של היוצר-המבצע המאמין בעצמאותו של הריקוד הקאמרי.

תוכנית הפסטיבל תכלול את הטווח הגדול מריקודי יחיד לדואטים ולאנסמבלים קטנים ולפרויקטים קבוצתיים שמתחילת דרכנו שקדנו על קיומם. ליסה נלסון – Tuning score, ענת שמגר עם אמנים שונים, עמוס חץ - רעשים (מוסיקה: אמנון וולמן), קלידוסקופ ועד למרתון Vexations שבו מספר רב של רקדנים והנמשך על פני 12 שעות.

תוכנו של הריקוד הקאמרי הוא ריקוד שבו היוצר והמבצע הם אחד. לכל יוצר כלים שונים ליצירה, ולביצועה טווח רחב של אפשרויות: מהמוגדרות והמדויקות כמו כתבי תנועה, פרטיטורות גרפיות ומילוליות ועד ליצירת ריקוד בזמן אמת.

בריקוד שכזה, הריקוד והרקדן הם חיבור של הצורך להציג צורה אך היא נישאת באברי גופו של המבצע. דורשים הקשבה רחבה להיסטוריה האומנותית האישית והקבוצתית. כאשר העבר וההווה רשומים בתפיסתנו, באברינו ובזיכרוננו, שאיתם אנחנו רוקדים ומחברים. הסתירה בין הניסוח לביצוע היא ליבו של הריקוד הקאמרי.

בפסטיבל ריקודי חדר אנחנו מבקשים להתקרב ביכולתנו לקבל אחד את השני. למצוא את המשותף שבינינו ולכבד את האותנטי, השונה בכל אחד מאתנו, בתקוה להעמיק את דמיוננו התנועתי ולהתקרב למשמעות הריקוד.

אנחנו טוענים שבדרך הזו אנחנו גם מתקשרים לצופה הרואה בנו את בבואתו, את הדומה והשונה, ותוך הצפייה חווייתנו ודמיוננו מתרחבים.

כבכל שנה אנחנו מבקשים אף להביא עמיתים מחוץ לארץ שגם הם יוצרים-מבצעים ובכך להרחיב את משמעות הריקוד הקאמרי מעבר לגבולות הארץ ולהציג ביחד ריקוד שבו השלם גדול מסכום פרטיו.

פסטיבל ריקודי החדר, 14-29 בדצמבר מחיר כרטיסים: 50-80 ₪ ארבע הופעות. 10% הנחה לתושבי תל אביב. הכניסה לכנס חופשית.

לרכישת כרטיסים: <https://www.roomdancesfestival.com/he/home>

תכנית הפסטיבל:

|  |  |  |  |
| --- | --- | --- | --- |
| **אולם ורדה**  **להקת מחול באר שבע**  **מרכז סוזן דלל** | **אירוע פתיחה** | **Vexations** | **14.12.18** |
| **תיאטרון התיבה בתל אביב** | **כנס** | **תכניות א', ב', ג'** | **20-22.12.18** |
| **אולם ליאו מודל**  **מרכז ז'רר בכר**  **ירושלים** |  | **תכניות א', ב', ג'** | **26-29.12.18** |

סופ"ש ראשון -

**VEXATIONS - אירוע פתיחה - יום שישי ה-14/12, אולם ורדה, מרכז סוזן דלל,**

**12:00-24:00**

**במסגרת בת שבע מארחת**

**Vexations** היא יצירה קצרה לפסנתר (1893) מאת המלחין הצרפתי אריק סאטי (Satie), שכתב בראש דף התווים שיש לנגנה 840 פעמים.

עמוס חץ, מייסד ומנהל פסטיבל ריקודי חדר, יעלה זו הפעם הרביעית מופע רב משתתפים של ריקוד, מוזיקה ווידאו.. זהו מרתון של 12 שעות בו כל משתתף רוקד בקצבו, אינו מתחרה אלא מקשיב לעצמו, לזולתו ולמוסיקה. כל רקדן או רקדנית מחברים את ריקודיהם בנפרד משאר הרקדנים. ובעת המופע ימצאו עצמם עם הריקודים השונים, באותו החלל, באותו הזמן ועם אותה המוזיקה ויחושו את המשותף והשונה ביניהם. Vexations הוא למעשה קולאז' חד פעמי, שלעולם אינו יכול לחזור על עצמו. זהו משחק שמתחולל כל הזמן בין הרקדנים והמוזיקאים , וככל משחק הוא רצוף זעזועים, גלים, תהודות. זהו אתגר לצופים ולמופיעים/ות כאחד, בו אנחנו מציעים לצופים להיות אקטיביים בהתבוננותם, בדומה לישיבה ממול ים שבו הגלים באים ונסוגים, או להקת ציפורים שבלתי אפשרי לנבא את מהלכם, אך השובלים שהם משאירים בדמיוננו הינם, עונג גדול.

המופע נמשך 12 שעות. כל עשר הדקות הראשונות של כל שעה, יפתחו דלתות הכניסה, והצופים יוכלו להיכנס ולצאת, לנוח שעה, ולחזור שוב ולהתבונן.

**רעיון, הוראות ביצוע וניהול אמנותי:** עמוס חץ , **ניהול מוזיקלי:** שירה לגמן , **ריקוד:** אביגיל ספז, אהרונה ישראל, אורי טרקוניץ, אלון קרניאל, דיוויד קרן, טליה דה פריס, טליה פז, עמוס חץ, ניר וידן, נעה דר, סיגל ברגמן, ענת דניאלי, ענת שמגר ושחר דיוויס.

**פסנתר:** בתיה מורביץ, נדיה וינטראוב, עופרה יצחקי ושירה לגמן

**עיצוב תאורה:** נועה אלרן , **הפקה:** פסטיבל ריקודי חדר, להקת מחול בת שבע

**סופ"ש שני-**

**תיאטרון התיבה, שדרות ירושלים 19, חצרות יפו (קומת חניון), תל אביב**

**תכנית א' -יום חמישי ה- 20/12, 20:30**

**כנס - יום שישי ה-21/12, 12:00**

**תכנית ב' - יום שישי ה-21/12, 20:30**

**תכנית ג' -יום שבת ה- 22/12, 20:30**

סופ"ש שלישי -

אולם ליאו מודל, מרכז ז'ראר בכר, רחוב בצלאל 11, ירושלים

תכנית ב' - יום רביעי ה-26/12, 20:30

תכנית ג' - יום חמישי ה-27/12, 20:30

תכנית א' - יום שבת ה-29/12, 20:30

**פירוט התכנית:**

תכנית א' –

לץ

מאת: שלי פלמון

תלבושת: ישעיהו רבינוביץ

מוזיקה: פיליפ רמו, מתוך ״Les Indes Galante״ ו ״Une Symphonie Imaginaire״

סאונד: זואי פולנסקי

אי אי אי איייי אני יוצא לרקוד עכשיו

אני נוסע ממקום למקום. הריקוד לוקח אותי באוטו, ברכבת, במטוס, ממקום למקום.

לץ של החיים, אני פה ואני שם.

שלי פלמון (1977) בוגרת בית הספר לתיאטרון חזותי והאקדמיה למוזיקה ולמחול, מבין עבודותיה: ״גבורת הסוס״ 2008 , ״קובוץ״2010 , ״טרינקן״ 2016.

שלושה אירועים בזמן ובחלל

כוריאוגרפיה וביצוע: אל מניסרו וטליה דה פריס

שותפים להפקה: Azala - Space for Creation, P.A.R.T.S, “Ayudas a la Difusión Internacional de la Danza de la Fundación SGAE”, (Spain), פסטיבל ריקודי חדר

שיתוף הפעולה בין אל מניסרו לטליה עוסק בזמן שקיים בין דימוי לצליל; בין הסרט של המציאות לפסקול שלו.

לרוב, המרחב בין הדימוי לצליל נעלם, נמחק.

הוא מתקיים בסדקים של המציאות.

אם נאט את קצב המציאות, נראה שיש תהום בין כוס שנשברת לבין צליל הניפוץ שלה. מרחב שיכול להימשך שעות, ימים, שבועות ואף מאות.

זהו מרחב אינסופי בו הכל יכול לקרות.

תודות לאולגה דה סוטו, אידויה זבאלטה, סטבן דה בלדר, מרים ואן-אימשטוט, ריקרדו סאנטנה וג'והן נוהלס.

**El Manisero** כוריאוגרף, במאי תיאטרון ופרפורמר, יוצר וחי במדריד. עשייתו האמנותית עוסקת בקשר שבין כוריאוגרפיה לפילוסופיה. עניינו בהשלכותיה של מחשבה אמנותית בהקשרים סוציולוגיים ופילוסופים. אל מניסרו יוצר גם כן מיצבים, עבודות וידאו ותסריטים.

**מתי: יום חמישי 20.12.18 בשעה 20:30 תיאטרון התיבה, שדרות ירושלים 19, חצרות יפו (קומת חניון), תל אביב.**

**יום שבת 29.12.18 בשעה 20:30 אולם ליאו מודל, מרכז ז'ראר בכר, רחוב בצלאל 11, ירושלים .**

**תכנית ב'**

**El Manisero**

כוריאוגרפיה וביצוע: El Manisero

ליווי בתהליך היצירה: ריקרדו סנטנה וטליה דה פריס

מוזיקה: אנטוניו מצ'ין

הפקה: El Manisero, Centre National de la Danse, Pantin, "Ayudas a la Difusión Internacional de la Danza de la Fundación SGAE".

תודות ל - La Ribot

החוויה של זמן וחלל קיימת רק בגוף,.התנועה של אובייקטים היא אשליה.

אובייקטים הם בלתי ניתנים לעצירה, אבל הם לעולם לא זזים ממקום אחד למקום אחר, אלא נשארים באותו המקום, לנצח צוללים פנימה בתוך עצמם, מעצבים עצמם מחדש בהיסטריה, מתוך חוסר סיפוק תמידי מאופן הייצוג שלהם.

ראה פרטים ביוגרפיים בתוכנית א'.

צילום: Tine Declerck

הריקוד

יוצרים ומבצעים: ענת דניאלי ועומר עוזיאל

ליווי אמנותי: יעל ונציה

מוסיקה: סוויטה מס' 1 לצ'לו מאת באך

העבודה 'הריקוד' היא אחותה הקטנה של העבודה 'הטיפול' שעלתה בפסטיבל צוללן באוגוסט האחרון.

'הריקוד' שואלת מאחותה הגדולה חומרים גופניים, תנועתיים וטיפוליים של קרבה, מגע, קשר וכאב,

ומוזגת אותם אל המרחבים שמציע באך בסוויטה מספר 1 לצ'לו. מרחבים אלו מאפשרים לחומרים לשנות את מצבם, להתאוורר ולהירפא.

**ענת דניאלי** (1964) רקדנית, כוריאוגרפית, מקימה שותפה ומנהלת אמנותית של כלים | גוף לעבודה כוריאוגרפית בת ים.

**עמר עוזיאל** (1983), יליד קריית חיים. רקדן , מורה ויוצר במחול ומטפל בשיטת אילן לב. בוגר התוכנית הדו-שנתית של מרכז ״כלים״ - גוף לעבודה כוריאוגרפית. השתתף בפרויקט ״רקדן בקהילה״ בתמיכת משרד התרבות והספורט ומאז מדריך תנועה למבוגרים.

**מתי: יום שישי 21.12.18 בשעה 20:30 תיאטרון התיבה, שדרות ירושלים 19, חצרות יפו (קומת חניון), תל אביב.**

**יום רביעי 26.12.18 בשעה 20:30 אולם ליאו מודל, מרכז ז'ראר בכר, רחוב בצלאל 11, ירושלים .**

**תכנית ג'**

מאורות

חיבור וביצוע: עמוס חץ

1 מאורות חבויים

2 מאור קטן

3 מאור גדול

יצירת הריקוד הנה תהליך מפותל.

תחילתו בדימוי, שלובש צורה בכתב התנועה אשכול-וכמן.

הצורה מתגלגלת למשפטים באברי הגוף ולצרופים שביניהם החושפים דימויים חדשים, ואלה תובעים את דיוקם.

כל ריקוד חדש הוא הרפתקה שלוקחת אותי למחוזות ולדימויים חדשים.

אני מקווה שהצפייה בריקוד תעורר אצל הצופה את דימוייו הוא, ויגלה דרכם את מהלכו של הריקוד.

ראה פרטים ביוגרפיים בצוות הפסטיבל

טריו - פרויקט ביכורים

מאת: ענת שמגר ודן וינשטיין

מבצעים יוצרים: דן וינשטיין (מוסיקה) אדם שפירה, יאיר ברבש (מחול)

שיתוף פעולה נוסף של ענת שמגר ודן ויינשטיין עם אמנים צעירים, להתנסות ביחסי הגומלין בין מחול ומוסיקה. הפעם מהלך שנבנה לעיסוק באינטרפרטציה כתהליך יצירה. שיח רב קולי והזנה אסתטית הדדית מאפשרים פלטפורמה יצירתית לעבודה.

**ענת שמגר** – רקדנית, יוצרת עבודות סולו ושיתופי פעולה עם אמנים מתחומים שונים. מופיעה בפסטיבלים ובמסגרות עצמאיות. חברת סגל וראש המסלול לכוריאוגרפיה באקדמיה למוסיקה ולמחול בירושלים.

**דן וינשטיין** – צ'לן, מרצה ומוסיקאי רב גוני. מופיע כסולן וכנגן מוסיקה קאמרית ומוסיקה חדשה בישראל ובעולם. משתתף תדיר בפרויקטים המשלבים מחול, תיאטרון ומוסיקה חדשה וניסיונית.

**יאיר ברבש** – סיים לימודים לתואר ראשון בחוג לתנועה ובמסלול לכוריאוגרפיה באקדמיה למוסיקה ולמחול בירושלים. רקדן ב"אנסמבל כעת" מזה שנתיים. השתתף בפרויקטים שונים, ביניהם המופעים "מחוללים "מאת איריס ארז ו"אי פעם" מאת איתי זיידל. יוצר ומבצע את "שאיפות"-עבודת סולו שזכתה בתחרות גרטרוד קראוס ועלתה בבכורה בפסטיבל בין שמים לארץ 2018.

**אדם שפירה** – בצעירותי התנסיתי במשמעות גופניות שונות: קארטה, כדורסל, אקרובטיקה, אתלטיקה ועוד. בזמן הצבא הבנתי שאני רוצה לנסות לרקוד. למדתי בבי"ס לקרקס סנדסיאל שנה אחת, ואח"כ בחוג לתנועה באקדמיה למוסיקה ולמחול בירושלים. כעת אני רקדן עצמאי. אני מרגיש בר מזל ומלא תודה על הדרך והחלום שמתגשמים לי בכל יום.

דואט שני

מאת ובביצוע ענת שמגר ותום סולוביציק

בהמשך ליצירתם הקודמת "סיפורי מישור", תום וענת בונים מרחב משותף נוסף לדיאלוג בין תחומי, שוזרים שתי שפות לשיח אחד. הסימולטניות של האנכי והמישורי שולחת את הגוף לפעולה מתוך היענות לריק. חומרים באים ונעלמים באסתטיקה של מיעוט, בהירות ודיוק. המקום מהווה מרחב קונקרטי להישען עליו ולסתור אותו. החומר דובר את עצמו ומשקף סביבה.

**תום סולוביציק** - מוסיקאי, מלחין ואמן סאונד. עבודותיו מתמקדות בייצוגים שונים של מקום דרך סאונד ושפה ובחקירה של תופעת הקול האנושי. משמש כמנהל אמנותי-שותף באנסמבל מוסיקה נובה, מלמד בתכנית ללימודים מתקדמים במוסיקה אקספרימנטלית וסאונד ארט במוסררה ומנחה-שותף של תזמורת החריקות במרכז לאמנות דיגיטלית בחולון.

**מתי: יום שבת 22.12.18 בשעה 20:30 תיאטרון התיבה, שדרות ירושלים 19, חצרות יפו (קומת חניון), תל אביב.**

**יום חמישי 27.12.18 בשעה 20:30 אולם ליאו מודל, מרכז ז'ראר בכר, רחוב בצלאל 11, ירושלים .**

כנס - אמנות בעיני המתבונן

**יום שישי ה-21/12, תיאטרון התיבה, תל אביב, 12:00**

אמנון וולמן “אמנות היא באוזני המאזין”, **תום סולביצ'יק מוזיקאי אורח**   
**רב שיח עם אמני הפסטיבל על נושא הכנס**

רישום ויזואלי מטפורי משמש מוזיקאים בתרבויות שונות אלפי שנים, כמערכת פנימית של תזכורות שמאפשרות חידוש מוזיקה שנוגנה בעבר באופן דומה.

כבר בתחילת המאה ה 20 עולה הדיון לגבי מערכת היחסים בין הרישום הזה ובין הקהל שמאזין ליצירה.

המעורבות עם הרעיונות שבמרכז רב שיח זה פתחה בפני מוזיקאים, ובפני הקהל אופני יצירה והאזנה חדשים.

הכניסה לכנס חופשית